През 1983 плаща 500 000$ за да кара във Формула 1 за отбора на Ероуз. Не постига значими резултати за четири години и напуска отбора. Мести се в Бенетон през 1987 и прекарва там 2 години. През 1989 отива в отбора на Уилямс, където печели две победи и завършва 5-и в крайното класиране при пилотите. През 1990 печели Голямата награда на Унгария, изпреварвайки своя приятел Айртон Сена от Макларън-Хонда. През 1991 той се мести във френския отбор Лижие, където не записва нито една точка за разлика от следващия сезон, когато завършва на 14-о място. През 1993 г. замества напусналия пилот на Джордан Иван Капели. Напуска Формула 1 след Голямата награда на Белгия.